Psamatė (palydovas)
Psamatė (angl. Psamathe; gr. Ψαμάθη) arba Neptūnas X – gamtinis Neptūno palydovas, skriejantis priešinga planetos sukimuisi kryptimi. 2003 m. atrado Scott S. Sheppard ir David C. Jewitt. Iš karto po atradimo suteiktas laikinas S/2003 N 1 pavadinimas. Vėliau pavadintas Psamatės, vienos iš nereidžių vardu. Manoma, jog Psamatė (kaip ir Nesa) gali būti suirusio didesnio Neptūno palydovo liekana.